คือหนูประจำเดือนไม่มาประมาณ6เดือนแล้วค่ะ ไม่มีอาการอื่นๆร่วมเลยค่ะ ไม่เคยมีเพศสัมพันธ์ อายุ21 นน.52 สูง165 เป็นคนที่ค่อนข้างนอนดึก บางวันนอนตอน6โมงเช้า กินอาหารวันละมื้อคือมื้อเย้น ไม่ออกกำลังกาย ติดน้ำหวานต้องกินแย่างน้อยวันละแก้ว ไปตรวจครั้งแรกให้ยาproveraมาทาน พอทานใหล้หมดก็มีอาการเจ็บนม แต่ก็ยังไม่มา จนเมื่อวันที่10ไปอัลตร้าซาวด์ดูเพราะกลัวเป็นpcos แต่บอกว่าไม่เหมือนขนาดนั้นตอนซาวด์ดูข้างซ้ายคล้ายๆแต่ก็ไม่ใช่ แต่เจอซีสต์ข้างขวาประมาณ3ซม. แต่ไม่เกี่ยวกับที่ประจำเดือนไม่มา ตรวจไทรอยก็ไม่เป็น เลยให้ยาปรับฮอร์โมนมาทาน อย่างนี้การที่ประจำเดือนหนูขาดน่าจะมาจากอะไรคะ? เป็นไปได้ไหมคะว่าเป็นเพราะพฤติกรรมในการใช้ชีวิตประจำวันที่ผ่านมา
สวัสดีค่ะ ภาวะประจำเดือนไม่มา แบบเคยมีแล้วหายไป อาจเกิดจาก-ตั้งครรภ์ การตั้งครรภ์ถือเป็นสาเหตุที่พบได้ทั่วไปมากที่สุด แต่หากไม่เคยมีเพศสัมพันธ์ ก็ไม่มีโอกาสค่ะ-ฮอร์โมนไม่สมดุล เช่นมีเนื้องอกที่ต่อมใต้สมองหรือต่อมไทรอยด์ ทั้งนี้ ยังรวมไปถึงระดับฮอร์โมนเอสโตรเจนต่ำ หรือระดับเทสโทสเตอโรนสูง ซึ่งทำให้ประจำเดือนขาด-น้ำหนักเพิ่มหรือลดมากเกินไปอย่างรวดเร็ว-ออกกำลังกายมากเกินไป-รับประทานยาคุมกำเนิด ฉีดยาคุม ฝังยาคุม-รังไข่เสื่อมก่อนกำหนด จากผ่าตัดศัลยกรรม การทำเคมีบำบัด และการฉายรังสีบริเวณท้องหรืออุ้งเชิงกราน-ถุงน้ำหลายใบในรังไข่-ภาวะพังผืดในโพรงมดลูกจากการขูดมดลูก-ปัญหาสุขภาพอื่น ๆ ผู้ที่ป่วยเป็นโรคลำไส้แปรปรวน วัณโรค โรคตับ หรือเบาหวาน-ป่วยเป็นโรคทางพันธุกรรม ผู้ที่ป่วยเป็นโรคทางพันธุกรรม เช่น กลุ่มอาการเทอร์เนอร์ แต่มักจะไม่มีประจำเดือนมาตั้งแต่เข้าวัยรุ่นอยู่แล้วมีความเป็นไปได้อยู่หลายอย่างค่ะ แนะนำว่าถ้าประจำเดือนยังไม่มา ควรกลับไปพบสูตินรีแพทย์เพื่อตรวจอย่างละเอียดอีกครั้ง ไม่ควรซื้อยาปรับฮอร์โมนมารับประทานเองค่ะ และรักษาสุขภาพทั่วไปให้แข็งแรง พักผ่อนให้เพียงพอ หลีกเลี่ยงความเครียด ความกังวล